text: 20-årig kvinde dræbt i trafikulykke   
  18 juni 2016 kl. 10.14
  En 20-årig kvinde mistede fredag aften livet i en trafikulykke syd for Give. Hun var selv passager i bilen, mens føreren, der var påvirket af narkotika, overlevede ulykken. 
  Fredag aften blev en 20-årig kvinde fra Vejle dræbt i en trafikulykke ved Vester Smidstrup, der ligger syd for Give. Uheldet skete på Tykhøjetvej i retning mod Give. Det skriver vaf.dk.
  På et tidspunkt ville bilens fører foretage en overhaling, men fortrød på grund af modkørende. Han trak i stedet ind og mistede kontrollen over bilen, der derefter kørte af vejen og ramte et træ. Ulykken skete klokken 22.36.
  ","")$x("","")%>-->Bilens fører er en 19-årig mand fra Give, der var påvirket af narkotika og alkohol. Han havde desuden ikke kørekort.
  Der var i fire unge mennesker i bilen, da den forulykkede med høj hastighed. Den 20-årige kvinde blev straks fløjet til Odense, men overlevede ikke sine voldsomme kvæstelser.
  Føreren er selv svært tilskadekommen, men vil lørdag blive fremstillet i grundlovsforhør i Retten i Horsens og sigtet for uagtsomt manddrab. Det skriver vaf.dk.
  ","")$x("","")%>-->
  